**Η κα Άννα Τριχοπούλου**, διδάκτωρ Κοινωνιολογίας με θέμα διδακτορικής διατριβής «Κοινωνικές πολιτικές αντιμετώπισης του κοινωνικού αποκλεισμού στην Ευρώπη: συγκριτική μελέτη στην Ελλάδα και τη Σλοβακία», Πτυχιούχος της Σχολής Κοινωνιολογίας του Πανεπιστημίου Κομένσκυ της Μπρατισλάβας, και γεννήθηκε στη Θεσσαλονίκη.

Από το 1985 έχει εργασθεί σε ΝΠΔΔ του Υπουργείου Υγείας, ενδεικτικά αναφέρονται οι πιο πρόσφατες θέσεις:

**Από τον Οκτώβριο του 2012** (ορκίστηκε στις 29.10.2012) έως σήμερα ανέλαβε και ασκεί καθήκοντα Υποδιοικήτριας στην 7η Υ.ΠΕ Κρήτης

**Από το Δεκέμβριο του 2011 έως τον Οκτώβριο του 2012** ήταν Δ/ντρια Προγραμματισμού και Ανάπτυξης της Διοίκησης της 4ης Υγειονομικής Περιφέρειας Μακεδονίας- Θράκης.

**Από το Μάιο του 2010 - Νοέμβριο 2011**: Διοικήτρια και Πρόεδρος Δ.Σ του Ινστιτούτου Αναπτυξιακής Αποκατάστασης.

**2008-2010:** Δ/ντρια Προγραμματισμού και Ανάπτυξης της 4ης Διοίκησης Υγειονομικής Περιφέρειας Μακεδονίας και Θράκης, ενώ κατά το χρονικό διάστημα 2006-2008 διετέλεσε προϊσταμένη του τμήματος έρευνας και ανάπτυξης.

**1991-2003:**Πρόεδρος της Διοικούσας Επιτροπής και Διευθύντρια του Κέντρου προώθησης και στήριξης της απασχόλησης επιχειρηματικότητας των γυναικών «Εργάνη» .

Επιπλέον απασχολήθηκε στο ΚΕ.ΠΕ.Π. «Ο Άγιος Δημήτριος» και στον Εθνικό Οργανισμό Πρόνοιας.

**1998 –2003:** Διευθύντρια του ΚΕ.Σ.Υ.Υ (Κέντρου Συνοδευτικών Υποστηρικτικών Υπηρεσιών) του Εθνικού Οργανισμού Πρόνοιας Κεντρικής Μακεδονίας, για ευπαθείς κοινωνικά ομάδες.

**2007-2009:** Διδάσκουσα στο τμήμα Εκπαιδευτικής και Κοινωνικής Πολιτικής του Πανεπιστημίου Μακεδονίας Οικονομικών και Κοινωνικών Επιστημών.

**2002- 2008:** Πρόεδρος του Συλλόγου Ελλήνων Κοινωνιολόγων – παραρτήματος Θεσσαλονίκης

Κατά το χρονικό διάστημα 1988 έως σήμερα, η κα. Τριχοπούλου, έχει λάβει μέρος σε πολλά προγράμματα κατάρτισης / επιμόρφωσης ενηλίκων ως εκπαιδεύτρια , έχει συμμετάσχει ως εισηγήτρια, σε Συνέδρια και Ημερίδες στην Ελλάδα και στην Ευρώπη σε θέματα μεθοδολογίας έρευνας, σχεδιασμού και αξιολόγησης έργων, κοινωνικής πολιτικής και ένταξης ευπαθών κοινωνικά ομάδων, τοπικής ανάπτυξης, επαγγελματικού προσανατολισμού, απασχόλησης και επιχειρηματικότητας γυναικών ενώ άρθρα και επιστημονικές μελέτες της έχουν δημοσιευθεί σε επιστημονικά περιοδικά. Έχει επίσης εκπονήσει έρευνες και δημοσιεύσει επιστημονικά άρθρα σε θέματα κοινωνικής πολιτικής, κοινωνικού αποκλεισμού, υγείας των κοινωνικών ανισοτήτων, υγιεινής και ασφάλειας, γυναικείας επιχειρηματικότητας, απασχόλησης και κοινωνικής ένταξης των ΑΜΕΑ, ενώ έχει κυκλοφορήσει το βιβλίο της «Γυναικεία Επιχειρηματικότητα- Προσεγγίσεις της Ελληνικής Πραγματικότητας», Σαρρή- Τριχοπούλου, εκδόσεις Rosili 2012, Αθήνα.